
	Ribiška zveza Slovenije
	telefon:
	01 256 12 94

	
	Tržaška cesta 134
	telefaks:
	01 256 12 95

	
	1000    Ljubljana
	e- naslov:
	tajnistvo.rzs@ribiska-zveza.si


Z A P I S N I K
13. seje upravnega odbora Ribiške zveze Slovenije
Seja je potekala 16. maja 2019 ob 16.00 uri v prostorih ZZRS, Sp. Gameljne 61a, 1211 Ljubljana Šmartno.

	Prisotni:
	

	- člani UO RZS:
	predsednik dr. Miroslav ŽABERL, člani: Igor KLOBOVES, Marko LIPOVŽ, Zoran MARKO, Peter SOLAR, Branko ZELIČ in Branko NOVAK, Bojan JAVORNIK. 

	-  nadzorni odbor:
	Drago ŠKERGET

	-  strokovna služba RZS:
	Igor MILIČIĆ

	-  vabljeni: 
	/

	Opravičili odsotnost:
	

	-  člani UO RZS:
	Aleš MEZEK, Djordje VUČKOVIĆ



Sejo je vodil predsednik Miroslav Žaberl. Od desetih je bilo prisotnih 8 članov UO; seja je bila sklepčna. 

Predlagan je bil sledeči dnevni red:
1. Pregled zapisnika 12. seje UO RZS.  
2. Pregled zapisnikov komisij: 
2.1. zapisniki  16., 17. in 18. (vse koresp.) seje KPR,
2.2. zapisnik 4. seje DMR,
2.3. zapisnik 2. seje MVK.
3. Zasedba delovnega mesta odgovorni urednik glasila Ribič in spletnih strani RZS ter obravnava odgovora na dopis Društva novinarjev Slovenije.
4. Problematika izvajanja ribiških tekmovanj in sprememb Pravilnika RZS o tekmovanjih v šp. Ribolovu.
5. Praznovanje Dneva slovenskih ribičev 2019.
6. Informacija s kongresa CIPS/FIPS za l. 2019.
7. Obravnava predlogov priznanj v pristojnosti UO RZS.
8. Podaljšanje pogodbe o sodelovanju med RZS in Odvetniško pisarno Stušek d.o.o. 
9. RD Ribnica – zaprosilo odloga drugega dela plačila članarine za l. 2019 in pobuda za uvrstitev finančnih sredstev namenjenih za poribljavanje kot davčne olajšave.
10. Sestanek RZS – Nacionalni svet invalidskih organizacij Slovenije 18. 4. 2019.
11. Razno:
-      problematika vpliva vidre na ribje populacije, 
- 	informacija – javna razprava o Zakona o spremembah/dopolnitvah Zakona o varovanju narave
· sodelovanje RZS z ZZRS,
· informacija Kongres EAA in o generalni skupščini EAA v Sloveniji (sept. 2019),
· volilni kongres SŠRAJ 6. 4.2019, 
· informacija izvedba muharske tekme za pokal RAJP 7.6. - 9. 6. 2019.

Dnevni red je bil sprejet soglasno. 

AD 1
Pregled zapisnikov 12. seje UO RZS.
Zapisnik so člani prejeli v pisni obliki. V realizaciji je donacija za dokumentarni film o dr. Korošcu. Pripomb na zapisnik ni bilo. 
Sprejet je bil:
Sklep 1: Prisotni člani UO RZS potrjujejo zapisnik 12. seje UO RZS. 

AD 2
Pregled zapisnikov komisij.
· zapisnik 16., 17. in 18. (vse koresp.) seje KPR
Zapisnik 17. koresp. seje je predsednik komisije Žaberl umaknil, saj člani komisije za priznanja pri korespodenčnem odločanju o določenih predlogih niso bili enotni,zato bo predsednik sklical sejo komisije, člani upravnega odbora pa bodo predloge, ki so v njihovi pristojnosti v korespodenčno odločanje dobili kasneje. 
· zapisnik 4. seje DMR
Predsednik komisije je izpostavil srečanje mentorjev, ki ga bo komisija organizirala v času muharskega tabora na Jesenicah. Zastavili so si cilje, ki jih bodo tekom leta uresničevali. 
· zapisnik 2. seje MVK
Zapisnik so člani prejeli naknadno. Pripomb nanj ni bilo. 
Po razpravi je bil sprejet:
Sklep 2: UO potrjuje zapisnike naslednjih delovnih teles:. MVK z dat. 16. 2. z dat  KPR (koresp.) z 	 dat 15.3. 8.5., ter DMR  z dat. 4. 4. 
Sklep 3: Sekretar RZS navedene zapisnike objavi na spletni strani RZS. 

AD 3
Zasedba delovnega mesta odgovorni urednik glasila Ribič in spletnih strani RZS ter obravnava odgovora na dopis Društva novinarjev Slovenije.
Odgovorni urednik I. Holy s 1.7.2019 odhaja v pokoj. Do takrat bo koristil preostali dopust in višek ur, zato je potrebno zagotoviti, da bo glasilo nemoteno izhajalo. Z Nuško Božičnik so predsednik, podpredsenik in sekretar opravili razgovor. Za dobo 6 mesecev bo vršilka dolžnosti odgovornega urednika, s pričetkom 1.7.2019. Predsednik predlaga, da ji RZS pokrije razliko v plači, saj trenutno opravlja tajniška in uredniška dela.
Predsednik uredniškega odbora poroča, da je delovna skupina, ki je bila zadolžena za analizo finančnih, organizacijskih in kadrovskih resursov na področju izdajanja glasila zaključila, da sta možni dve rešitvi; prva je, da bi glasilo urejal zunanji sodelavec, kar bi bilo še potrebno, bi urejala tajnica; če bi pa urednik opravljal vsa dela, ki mu jih narekuje pogodba, pa bi delovno mesto zahtevalo celega človeka. 
M. Lipovž je pisno podal svoje mnenje. Meni, da je bolj smiselno pridobiti notranje rezerve, kot pa nekoga zaposliti. Iz tega in iz razlogov, ki jih je navedel v pisni izjavi, ne more potrditi  predloga sklepov, ki se nanašata na iskanje nove osebe za mesto poslovni tajnik in sestavo izborne komisije za razgovore (sklep 6 in 7). 
B. Novak poudari, da je pomembno, kakšen je bil razpis za novega tajnika (za nedoločen ali določen čas). 
Predsednik in P. Solar  obrazložita, da so že v preteklosti opravili analizo delovnih mest. Leta 2013 so opravili analizo vseh delovnih mest in ugotovili, koliko časa se opravljajo določene naloge. Solar je prepričan, da če bi po sistematizaciji odgovorni urednik opravljal vse delovne naloge, bi več kot upravičil svoje delo. Predsednik še meni, da bi moral odgovorni urednik skrbeti tudi za celovit medijski prostor in ne zgolj za urejanje glasila. 
D. Škerget opozori na ustrezne postopke razpisov za delovna mesta. 
Pismo DNS so člani prejeli v pisni obliki. Predsednik in sekretar sta pripravila odgovor, na katerega upravni odbor ni imel pripomb. 
Upravni odbor je sprejel naslednje sklepe: 
Sklep 4: UO se je seznanil in se strinja z imenovanjem Nuške Božičnik za vršilko dolžnosti na 	   delovnem mestu odgovorne urednice glasila Ribič in spletnih strani RZS za določen čas 	   šestih mesecev v obdobju od 01.07.2019 do 31.01.2020.
Sklep 5:  Za dodatno opravljanje dela urejanja glasila Ribič v času med 01.05.2019 in 30.06.2019 	   se uslužbenki izplača razlika med plačama delovnega mesta tajnice in delovnega mesta 	   odgovorne urednice.
Sklep 6: UO RZS se je seznanil z postopkom iskanja nove osebe za mesto poslovni tajnik RZS za 	  določen čas od 15. 6. do 15. 01. 2020 z možnostjo podaljšanja delovne pogodbe za		  nedoločen čas. Potrjujejo ga z enim glasom proti. 
Sklep 7: UO RZS  imenuje izborno komisijo za del. mesto poslovni tajnik: dr. M. Žaberl – 	  	 predsednik komisije, Igor Kloboves – član, mag. Igor Miličić – član. Potrjujejo ga z enim 	glasom proti.
Sklep 8:  UO RZS se je seznanil s pismom Društva novinarjev Slovenije in potrjuje v gradivu za  1	  13. sejo predlagan osnutek odgovora nanj.

AD 4
Problematika izvajanja ribiških tekmovanj in sprememb Pravilnika RZS o tekmovanjih v šp. ribolovu 
Predsednik predlaga, da to točko razdelijo na tri dele. 
Spremeniti je potrebno del, ki se nanaša na tekmovalce invalide. Drugi del se nanaša na obdobje registracije tekmovalcev na rvni rd. Tretji del pa se nanaša na razrešitev vmesnega obdobja, ko se vračajo ribiči, ki želijo tekmovati, pa nimajo ribiškega izpita. 
Predlog spremembe 26. člena so člani dobili v pisni obliki. 
ZRD Ptuj je predlagala, da registracija tekmovalcev na družinski ravni in na ravni ZRD traja vse leto, in da na novo vpisani v ribiške družine, ki bi želeli tekmovati, ribiški izpit opravijo v roku enega leta.
P. Solar predlaga, da se besedna zveza invalidska tekmovanja preimenuje v tekmovanja ribičev invalidov, da se prvo leto zadeve prolongirajo glede na roke in zadevo uredi, za naprej pa je potrebno postaviti jasne standarde in ustvariti red.  B. Novak pove, da je pri vseh športih naknadna registracija možna skozi vse leto. B. Javornik poudari, da pri DP in višjih oblikah to ni možno, za nižji nivo pa se večino dogaja do 1. julija. Pri ribiških izpitih je tudi potrebno ločiti tekmovanja RD, ZRD, DP in mednarodna prvenstva. Upravni odbor se s predlogom ZRD Ptuj načeloma strinja, vendar morajo tekmovalci opraviti ribiški izpit do konca leta 2019. 
Člani UO so obravnavali tudi dopis predsednika RD Ptuj S. Žitnika a so po razpravi sprejeli dogovor, da Žitnikov predlog  obravnavata TPK  LRP in TK RZS in podata pisni odgovor pobudniku ter z odgovorom seznanita UO. 

Po krajši razpravi so člani UO sprejeli
               Sklep 9: UO RZS je podaljšal rok za registracijo tekmovalcev na ravni RD do konca leta 2019.
             Sklep 10: UO RZS določa da morajo vsi kandidati za registrirane tekmovalce na ravni RD obvezni ribiški  izpit  opraviti do konca leta 2019. 
              Sklep 11: podkomisija za lov rib s plovcem bo na svoji naslednji seji obravnavala predlog   predsednika RD Ptuj in formulirala ustrezen odgovor nanj ter z njim seznanila UO.

AD 5
Praznovanje Dneva slovenskih ribičev 2019.
Predsednik RZS predlaga, da bi se dan obeležil s postavitvijo kiparske razstave predsednika RD Šoštanj Franca Ravnjaka, izdali bi tudi brošuro in znamko z motivom ščuke. Za razstavo je potrebno poiskati primeren prostor. Za to se bosta zavzela predsednik in sekretar ter kasneje poročala upravnemu odboru.
Po krajši razpravi so člani UO sprejel

Sklep 12: Upravni odbor je podprl idejo o razstavi F. Ravnjaka on Dnevu  Slovenskih ribičev 2019. Predsednik RZS in sekretar bosta poiskala ustrezen prostor in o tem obvestila člane upravnega odbora. 

AD 6
Informacija s kongresa CIPS/FIPS za l. 2019
Poročilo so člani dobili v pisni obliki.  Predsednik RZS podaja naslednje predloge:
· Izvedba svetovnega prvenstva veteranov, masters in invalidov za leto 2020 se poveri RD Radeče. Izvajalec preko RZS čimprej sporoči datum izvedbe. Takoj se preveri možnost soudeležbe protidopinške komisije na tekmovanju.
· RZS pisno, do konca oktobra 2019 kandidira za izvedbo svetovnega klubskega in mladinskega prvenstva za leto 2022.
· RZS ob strinjanju RD Šempeter in Mozirje kandidira za organizacijo evropskega prvenstva v muharjenju za leto 2022.
· Poročilo naj poleg tekmovalne komisije obravnavata podkomisiji za plovec in ribolov z umetno muho,  pošlje se tudi v obravnavo za naslednji sestanek RAJP. 
Prinesel je tudi gradivo, usmeritve za delo z mladimi. Predlaga, da jih sekretar prevede in jih komisija za delo z mladimi morebiti uporabi. 

Po krajši razpravi so člani UO sprejeli
Sklep 13: UO RZS se je seznanil s poročilom s 40 kongresa CIPS/FIPS in ga potrjuje.
Sklep 14: UO RZS sprejema v poročilu podane predloge in jih predaja strokovni službi in 		   tekmovalni komisiji v realizacijo.

AD 7

Obravnava predlogov priznanj v pristojnosti UO RZS.
Predloge, ki se nanašajo na ribiško družino Slovenska Bistrica, bodo člani dobili v korespondenčno odločanje. 

Po razpravi so člani sprejeli
Sklep 15: po uskladitvi mnenj o predlogih priznanj  z RD Slovenska Bistrica na seji komisije za priznanja UO RZS naknadno na korespondenci seji odloči o o prejemnikih priznanj. 




AD 8
Podaljšanje pogodbe o sodelovanju med RZS in Odvetniško pisarno Stušek d.o.o.
Pogodbo so člani dobili v pisni obliki. Napisana je za dobo enega leta. Predsednik poudari, da še vedno niso zadovoljni z odzivom ribiških družin. Predsednik predlaga, da se sodelovanje še podaljša, saj je sodelovanje kvalitetno. P. Solar predlaga, da se ribiške družine zopet obvesti o možnosti pravne pomoči.

Po razpravi so člani sprejeli
Sklep 16: UO se je seznanil z vsebino aneksa o sodelovanju RZS – Odvetniška pisarna Stušek 	d.o.o. in potrjuje  podaljšanje pogodbe za obdobje enega leta.  Strokovna služba pripravi pisni poziv RD s ponovno seznanitvijo o možnosti koriščenja brezplačnega prvega pravnega nasveta.



AD 9
RD Ribnica – zaprosilo odloga drugega dela plačila članarine za l. 2019 in pobuda za uvrstitev finančnih sredstev namenjenih za poribljavanje kot davčne olajšave.
Zaprosilo in pobudo so člani dobili v pisni obliki. Ribiška družina predlaga, da se da davščina, ki jo morajo plačevati, ker delajo v javno dobro, v davčno olajšavo. M. Lipovž opozori, da to lahko storijo le ribiške družine, ki so davčni zavezanci. P. Solar pove, da je smiselno, da vlaganje naravni virov ne bi bilo obdavčeno. 
Po razpravi so člani sprejeli
Sklep 17: UO se je seznanil z vlogo RD Ribnica za odlog plačila in  jo potrjuje do datuma 30. 09. 	2019. 
Sklep 18: UO se je seznanil s pobudo RD Ribnica za uvrstitev finančnih sredstev namenjenih 	poribljavanju kot davčno olajšavo in jo bo predstavil na srečanju z vodstvom MKGP.

AD 10
Sestanek RZS – Nacionalni svet invalidskih organizacij Slovenije 18. 4. 2019.
Sestanka so se udeležili M. Žaberl, B. Javornik in B. Novak. Težave, ki so jih izpostavili, izvirajo iz novega sistema tekmovanj. Na naslednji skupščini bi izpostavili pobudo, da bi tetraplegiki in paraplegiki plačali nižjo članarino, saj nimajo možnosti enakega dostopa do vod kot ostali. 

Po razpravi so člani sprejeli
Sklep 19: UO se je seznanil z vsebino sestanka RZS – NSIOS in s skupno pobudo nižanja članarin	 za ribiče invalide.
Sklep 20: UO predlaga skupščini RZS sprejetje sklepa o zmanjšanju letne članarine za invalide 	paraplegike in tetraplegike na način, da navedeni invalidi v razdelku članarine RZS  poravnajo zgolj strošek 	glasila Ribič. 


AD 11
Razno
-      problematika vpliva vidre na ribje populacije
Ribiška družina Tolmin, Bled, Mozirje, Koroška RD so že javno izpostavili težave, ki jih imajo z vidrami. Opazili so jo v ribogojnicah in rekah. Predsednik pove, da bo potrebno začeti opozarjati  pristojne institucije. P. Solar doda, da jo je potrebno spremljati, dokumentirati ter argumentirati.  
- 	informacija – javna razprava o Zakona o spremembah/dopolnitvah Zakona o varovanju narave
Predlog spremembe zakona sta dobili komisija za pravna vprašanja in naravovarstvena komisija. Sprememb bo kar veliko. P. Solar apelira, da se informacija posreduje vsem članom upravnega odbora. Doda, da se v teh spremembah škodna problematika obravnava še bolj zaostreno. Tudi, ko gre za pravice, ki jih imamo kot ribiški upravljavci v zavarovanih območjih. 
· [bookmark: _GoBack]sodelovanje RZS z ZZRS
predsednik se je sestal z novim direktorjem. Pogovorila sta se o težavah in morebitnih oblikah sodelovanja. Dogovorila sta se, da se za redna srečanja ter dogovorno reševanje skupnih problemov. 
· informacija Kongres EAA in o generalni skupščini EAA v Sloveniji (sept. 2019)
Skupščina EAA bo organizirana na Bledu v organizaciji RZS in v sodelovanju z ribiško družino Bled in Bohinj. Ker bo okrogla obletnica EAA, organizatorji pričakujejo veliko število obiskovalcev. Ob tem je predsednik RZS prosil za strinjanje, saj ga bo predsednik EAA predlagal za člana  upravnega odbora EAA. Nasprotovanj ni bilo.. 
· volilni kongres SŠRAJ 6. 4.2019
B. Novak pove, da posebne ribiške problematike na kongresu niso obravnavali. Gre predvsem za druženje.
· informacija izvedba muharske tekme za pokal RAJP 7. 6. - 9. 6. 2019.
Tekmo bosta organizirali RD Mozirje in Šempeter. Do sedaj se je prijavilo veliko število ekip iz bivše skupne države ter iz Madžarske, kar je zelo pohvalno. Tekmovanje bodo izvedli na rekah Savinji in Dreti. 
· zavrnitev Fundacije za šport
B. Zeliča je zanimalo, kako to, da je Fundacija za šport zavrnila sredstva. Sklicujejo se na 13. člen o mednarodnih tekmovanjih. Slovenija je bila na svetovnih prvenstvih 4. in 2. poudari, da je razpise potrebno brati pozorno. 
· Glasilo Ribič
P. Solarja zanima, ali RZS skuša pridobiti javna sredstva iz medijskega fonda. Razpise je potrebno ves čas spremljati. Predsednik pove, da smo kandidirali trikrat in bili uspešni dvakrat in da se strinja, da je potrebno na tem področju povečati napore za pridobitev dodatnih finančnih sredstev.


Vsi sklepi so bili sprejeti soglasno. Seja je bila končana ob 18.30.

	
zapisala:
	

	Nuška BOŽIČNIK
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL




Prejmejo:
· člani UO RZS,
· ob zadolžitvah navedeni člani,
· delavci strokovne službe RZS,

Po verifikaciji na seji UO prejmejo še:
· člani nadzornega odbora RZS,
· predsedniki drugih organov RZS in predsedniki delovnih teles UO RZS,
· vabljeni gostje,
· RD, ki uporabljajo e- pošto,
· arhiv RZS.

Opombi:	Po verifikaciji na seji UO sekretar RZS objavi ta zapisnik na spletnih straneh RZS.
Zvočni zapis poteka seje je v arhivu RZS. Hranimo ga dve leti.

